TANTÁRGYLEÍRÁS ÉS HETI TEMATIKA

	Tantárgy neve: Mozgóképes jelmeztervezés MA
	Kreditértéke: 4

	A tantárgy besorolása: specializáció szerinti kötelező tantárgy

	A tantárgy elméleti vagy gyakorlati jellegének mértéke, „képzési karaktere” 
elmélet: 20%, gyakorlat: 80%

	A tanóra típusa[footnoteRef:1]: tervezési feladat koncepcionális feldolgozása [1:  Nftv. 108. § 37. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc.] 

óraszáma: heti 4 óra az adott félévben,
Nyelve: magyar 
Az adott ismeret átadásában alkalmazandó további módok, jellemzők[footnoteRef:2]:  [2:  pl. esetismertetések, szerepjáték, tematikus prezentációk stb.] 

 színházi előadások, valamint mozgóképes alkotások látogatása és elemzése

	A számonkérés módja (koll. / gyj. / egyéb[footnoteRef:3]): gyakorlati jegy - tervezési koncepció tervekkel alátámasztott prezentálása [3:  pl. folyamatos számonkérés, évközi beszámoló] 

Az ismeretellenőrzésben alkalmazandó további (sajátos) módok[footnoteRef:4]: jelmeztervek készítése, ruhamodellezés [4:  pl. esettanulmányok, témakidolgozások, dolgozatok, esszék, üzleti, szervezési tervek stb. bekérése] 


	A tantárgy tantervi helye (hányadik félév): 3. félév

	Előtanulmányi feltételek: Színházi és mozgóképes jelmeztervezés 1-2

	Tantárgyleírás: az elsajátítandó ismeretanyag tömör, ugyanakkor informáló leírása:

Gyakorlati jeggyel záruló műtermi gyakorlat, melynek során egy mozgóképes műfajú produkció komplex jelmez- és karakter tervezése a feladat. Feladat a megadott filmes forgatókönyvek szereplőinek jelmezes ábrázolása magas grafikai és művészi fokon. A terveknek érzékeltetnie kell a karakterek közti társadalmi és személyiségbéli különbségeket, az esetleg konkrét korban tartott jelmezterveknél a kor viselettörténetében való jártasságot. 

A tervezés során kiemelt szempont a díszlet és jelmez, mint egységes látványról való vizuális gondolkodás. Követelmény a jelmezek olvashatósága, az egységes stílusvilág, a saját kialakított koncepció terveken való tükröződése, a dramaturgiai elemzés mentén a kiemelés, a színtudatos tervezés, kapcsolatrendszerek lekövetése és megjelenítése, kronológia követése. A pontos ruhalista és műhelyrajzok elkészítése elengedhetetlen részét képezi a tervezési folyamat egészének. Az MA képzés tervezési feladataiban a művészi módszerek és a korszerű technikák alkalmazása mind tervezési szinten, mind pedig a kivitelezési terv tekintetében követelmény.

A félév során Szász János és Bodzsár Márk: A hentes, a kurva és a félszemű című film forgatókönyvét dolgozzuk fel. 

	A 2-5 legfontosabb kötelező, illetve ajánlott film és irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Enyedi Ildikó: Az én XX. Századom
Fábri Zoltán: Magyarok
Bódy Gábor: Amerikai anzix
Jancsó Miklós: Szegénylegények

Filmcraft: Costume Design
Nadoolman Landis, Deborah, Filmcraft, 2012
ISBN 978-1-907579-55-4

Costume Design 101: The Business and Art of Creating Costumes for Film and Televison
Michael Wiese Productions, 2010
ISBN 978-1-932907-69-8

Dressed, A Century of Hollywood Costume Design
Nadoolman Landis, Deborah, New York, 2007
ISBN 978-0-06-081650-6



	Féléves tematika hetekre lebontott rövid ismertetése

	
	1. szept.14.
	Bemutatkozó óra: saját filmes munkásságom rövid prezentálása
Feladat ismertetése. Az adott szöveg elemzése dramaturgiai és látványtervezői szempontból


	2. okt.12.
	Feladatok:
· koncepció kialakítás, első mood-boardok
· kutatás és gyűjtés a forgatókönyv öltözködési kultúrájához
· szín-forma-anyag kompetenciák meghatározása érzetek alapján
· szereplőlista készítése a helyszín- és jelenetlistával összefüggésben/ breakdown


	3. okt.19.
	Feladatok:
· szereposztás a karakterek dramaturgiai elemzése és személyiség elemzései alapján
· karakterekhez külön moodboardok készítése
· ügyelni kell a különböző társadalmi rétegek pontos megjelenítésére – célzott kutatás és gyűjtés az öltözékekről
· első karakter vázlatok készítése


	4. okt.26.
	Feladatok:
· egységes jelmezkoncepció kialakítása, mely illeszkedik a látványkoncepció egészébe
· csoportok meghatározása vizuális elemekkel – hogyan lehet őket szétválasztani, mi fejezi ki az összetartozást a karakterek között
· színpaletta meghatározása

	5. nov.04.
	Feladatok: 
· karaktervázlatok készítése
· anyagtársítások meghatározása
· formai és szabászati megoldásokkal való kísérletezés

	6. nov.09.
	Feladatok:
· összefogó látvány koncepció kialakítása a filmes látványtervhez kapcsolódóan
· a kiválasztott film jelenetekhez az összes karakter ruhatárának kidolgozása
· kiemelten fontos szempont, hogy miként illeszkednek az egyes jelmezek a díszletelemek és a tervezett tér egészéhez 
· film esetében elsődleges, hogy a kameramozgások milyen képkivágatban mutatják a szereplőket



	7. nov.16.
	Feladatok:
· karaktertervek kidolgozása
· ruhaváltozások esetén a jelmez változásait és azok funkcionális működését is meg kell tervezni
· adott jelenethez ruha-duplikációk is szükségesek lehetnek


	8. nov.23.
	Feladatok:
· végső jelmezkoncepció kialakítása 
· jelenetenként a jelmezkoncepció tisztázása jelmeztablók révén
· végleges jelmeztervek kidolgozása


	9. nov.30.
	Feladatok:
· kidolgozott jelmeztervekhez ruharészrajzok készítése


	10. dec.07.
	Feladatok:
· kidolgozott jelmeztervekhez ruharészrajzok készítése


	11. dec.15-17.
	KIPAKOLÁS





	Tantárgy felelőse: dr. Tihanyi Ildikó, DLA

	Tantárgy oktatásába bevont oktató(k) és elérhetősége(ik): Ignjatovic Kristina ignjatovic.kristina@stud.mke.hu

	A tantárgy tanításának időpontja/helyszíne: Epreskert IV/7 Szabászterem, tömbösítve 
hétfő 13:00-16:30, okt.09.-dec.11.

	Tantárgykódja: LÁM-MKJT01-25-C

	Felelős tanszéke: Látványtervező tanszék

	Képzési idő szemeszterekben: 1 félév

	Tanórák száma összesen: 52

	Tanulmányi követelmények: tervezési koncepció kidolgozása, jártasság a jelmeztervezési és kivitelezési ismeretekben

	Oktatási módszerek: elmélet és gyakorlat

	Javasolt tanulási módszerek: szakmai műhely látogatás-elemzés, kísérletezés a tervezésben

	A hallgató egyéni munkával megoldandó feladatainak száma: 10-25 jelmezterv készítése

	Felhasználható fontosabb technikai és egyéb segédeszközök: papír alapú tervezéshez szükséges rajzeszközök, illetve szoftverismeret (Photoshop, InDesign, Clo3D) és számítástechnikai eszközök (laptop, asztali gép, digitális rajztábla)

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): évfolyam létszám

